ഹരിത സംസ്ഥാന കമ്മിറ്റി പിരിച്ചുവിട്ടു തുടര്ച്ചയായ അച്ചടക്ക ലംഘനമെന്ന് മുസ്ലീം ലീഗ് കോഴിക്കോട്: അച്ചടക്ക ലംഘനത്തെ തുടര്ന്ന് എംഎസ്എഫ് വനിതാ വിഭാഗമായ ഹരിതയുടെ സംസ്ഥാന കമ്മിറ്റി പിരിച്ചുവിട്ടു. മലപ്പുറത്ത് ചേര്ന്ന ലീഗ് ഉന്നതാധികാര സമിതി യോഗത്തിലാണ് തീരുമാനം.നേതാക്കള് ഗുരുതരമായ അച്ചടക്ക ലംഘനമാണ് നടത്തിയതെന്ന് ലീഗ് സംസ്ഥാന ജനറല് സെക്രട്ടറി പിഎംഎ സലാം പറഞ്ഞു. ഹരിത നേതാക്കള് നല്കിയ വനിതാ കമ്മീഷന് നല്കിയ ലൈംഗിക അധിക്ഷേപ പരാതി പിന്വലിക്കണമെന്ന ലീഗ് നേതൃത്വത്തിന്റെ അന്ത്യശാസനം ഹരിത തള്ളിയ സാഹചര്യത്തിലാണ് നടപടി.പാര്ട്ടിക്ക് കിട്ടിയ പരാതിയില് തീരുമാനം വരുന്നതിന് മുമ്ബേ വനിതാ കമ്മീഷന് പരാതി നല്കിയ ഹരിത നേതാക്കളുടെ നടപടി അച്ചടക്ക ലംഘനമെന്നായിരുന്നു എന്നാണ് പാര്ട്ടി നേതൃത്വത്തിന്റെ പൊതുവികാരം. എന്നാല് സമവായ ചര്ച്ചകളെത്തുടര്ന്ന് എംഎസ്എഫ് നേതാക്കളായ പി കെ നവാസും കബീര് മുതുപറമ്ബിലും സമൂഹ മാധ്യമത്തിലൂടെ മാപ്പ് പറഞ്ഞിരുന്നു. എന്നാല് മാപ്പല്ല സംഘടനാ തലത്തിലുളള നടപടിയാണ് വേണ്ടതെന്ന നിലപാടിലായിരുന്നു ഹരിത നേതാക്കള്.